Sergeli tumanidagi ayrim ko‘chalar bir sutkadan ko‘proq vaqtga yopiladi

Toshkentning Sergeli tumanidagi ayrim ko‘chalar Sergeli tumanida yoshlar kuniga bag‘ishlangan karting bo‘yicha O‘zbekiston chempionati va birinchiligi musobaqalari o‘tkazilishi munosabati bilan vaqtincha yopiladi.
Tuman hokimligi xabariga ko‘ra, 25-iyun kuni soat 20:00 dan 26-iyun kuni soat 23:00 gacha yangitdan barpo etilgan Fayzli ko‘chasining Obihayot ko‘chasi kesishmasidan Qipchoq ko‘chasidagi ko‘prik osti aylana yo‘l bo‘ylab yana Obihayot ko‘chasi kesishmasigacha bo‘lgan qismida avtomobillar harakati cheklanadi.
Shuningdek, Qipchoq ko‘chasining ko‘prik ustidan Fayzli ko‘chasiga ulanadigan qo‘shimcha yo‘l ham vaqtincha yopiladi.

“Vujudga kelishi mumkin bo‘lgan tirbandliklarning oldini olish maqsadida haydovchilarga boshqa aylanma yo‘llardan foydalanishni tavsiya etamiz”, — deyiladi hokimlik xabarida.
 Toshkentdagi “Qo‘yliq” bozori hududi yo‘l o‘tkazgich qurilishi sabab davlat ehtiyojlari uchun olib qo‘yilishiga ruxsat berildi